|  |
| --- |
| **MAPE** |
| **1) INFORMAZIONS GJENERÂLS** |
| TITUL DAL PERCORS | “Musiche gnove cence distance” |
| CONTEST DI LAVÔR | scuele | Enrico Fruch  |
| classe/sezion e numar di arlêfs | 3^ A15 |
| docente | *non:* | *dissipline* |
| *Angela Tedeschi*  | Musica  |
| MOTIVAZIONS | Chest progjet di musiche al è stât pensât par rivâ ai arlêfs de classe tierce de Scuele Primarie Fruch di Udin, tal timp che lis scuelis a son stadis sieradis par vie dal Covid 19. Il teme des ativitâts al jere chel dai animâi in gjenerâl e za intes primis lezions in classe a jerin stadis presentadis unitâts di lavôr finalizadie ae cognossincedai nons e des carataristichis dai animâi dumiestis.La didatiche a distance e à rivoluzionât la progjetazion e e je stade necessarie - par rivâ a ducj i fruts – une ativitât granulâr che e à compuartât di preparâ piçulis unitâts di facil acès pai scuelârs e pes fameis. Doprant un software clamât “Screencast-O-Matic” al è stât pussibil creâ videolezions regjistrant il video dal schermi dal pc insiemi a une regjistrazion audio, che e pues jessi ancje la nestre vôs. Par cheste ativitât a son stadis dopradis lis liniis di un cd.Finide la regjistrazion i arlêfs a àn ricevût un sempliç document in pdf cun ripuartât un link che ur à permetût di scoltâ lis cjançons rap di un cjantant furlan cognossût e une vore preseât, Dj Tubet. Il software al gjenere ancje un file mp4 che al pues jessi mandat e discjamât tal propri pc.Dongje dai tescj, che i arlêfs a àn podût imparâ e cjantâ a cjase (come se si tratàs di un karaoke), e je stade inseride une pagjine di gramatiche, leade a une precise regule che il curt test de cjançon al contignive, par un esempli lis vocâls, la forme afermative e negative dal verp tal timp presint, i suns Cj e Gj... Di là de de situazion che e je sucedude, chest esempli di lavôr al podarès coventâ par presentâ in classe une ativitât e permeti ai scuelârs di discjamâle tal propri pc/ tablet e - tal câs specific di scoltâ o di fâ curts esercizis di riflession linguistiche, lant daûr des regulis dadis te slide de insegnante. |
| TIMPS | durade | 20 oris  |
| scansion/frequence | une volte par setemane |
| DISSIPLINE | MUSICHE  |
| LENGHIS |  Furlan e Talian  |
| MATERIÂI/ IMPRESCJ DOPRATS | Cd “Il glimuç de magne” Edizions El Tomât” D.J. Tubet Associazion culturâl “Ermes di Colloredo” Dvd/ pc Il lavôr di video-regjistrazion al consist tal preparâ un ppt (ancje con google presentazions) e po doprant Screencast O Matic (ma a ‘ndi esistin ancje altris, par esempli Loom, Screencastify…) si po regjistrâ l’audio. Al pues jessi un jutori il video tutorial par doprâ Screencast-O-Matic dal prof. Giancarlo Marini<https://youtu.be/KAwmBkq3Yd0>e il video pe la creazion di ppt (chest il link)[Come utilizzare Presentazioni Google - Computer - Guida di Editor di Documenti](https://support.google.com/docs/answer/2763168?co=GENIE.Platform%3DDesktop&hl=it) |
| **2) SCHEDE DIDATICHE GJENERÂL** |
| OBIETÎFS LINGUISTICS COMUNICATÎFS E DISSIPLINÂRS | *OBIETÎFS LINGUISTICS COMUNICATÎFS* ***Scoltâ e Comprendi****Scoltâ e comprendi il teme e lis informazions di fonde di une esposizion direte o trasmetude.**Comprendi consegnis e istruzions di ativitât scolastichis e extrascolastichis.****Lei****Lâ daûr di istruzions scritis par davuelzi une ativitât, par realizâ un procediment.* *Lei e comprendi sempliçs tescj di narative, di studi e tescj poetics capint il sens e la intenzion comunicative dal autôr e esprimi parês personâi.****Fevelâ*** *Comprendi e doprâ in mût adeguât il lessic di fonde (peraulis dal vocabolari fondamentâli)**Inricjî il patrimoni lessicâl traviers ativitâts comunicativis orâls, di leture e scriture**Doprâ tiermins dal lessic di specifics argoments.**Comprendi, tai câs plui sempliçs e frecuents, l’ûs e il significât figurât des peraulis.**Doprâ il dizionari tant che imprest di consultazion.****Scrivi*** *Scrivi in maniere corete peraulis e sempliçs tescj rispietant lis plui impuartantis regulis de grafie.**Ricognossi cualchi element de gramatiche e dal funzionament de lenghe furlane.**OBIETÎFS DISSIPLINÂRS* ***MUSICHE:****Eseguî in mût coletîf e individuâl tocs vocâi/strumentâi ancje polifonics, curant la intonazion, la espressivitât e la interpretazion.**Valutâ aspiets funzionâi e estetics di tocs musicâi di gjenar e stîl diferent relatîfs al ricognossiment di culturis, di timps e lûcs diviers.****TECNOLOGJIE:*** *Cognossi lis proprietats e lis carataristichis dai diviers mieçs di comunicazion e jessi in stat di doprâlis in mût adeguât e responsabil, rispiet aes propriis necessitâts di studi.**Savê discjamâ un file dal ordenadôr, doprâ un comun program di utilitât.* |
| METODOLOGJIIS / STRATEGJIS DOPRADIS | DaD (didatiche a distance)  |
| **3) DESCRIZION DAL PERCORS** |
| *FASIS DAL LAVÔR*  | *Preparazion dal lavôr:**Par preparâ lis slide al è stât doprât “Presentazioni Google”, une aplicazion par presentazions online che e permet di creâ e formatâ presentazions e voris cun altris personis.* *Si pues doprâ ancje il classic PPT, ma cun “Presentazioni” si pues lavora insiemi ancje a distance.**Su lis slide, a son stâts scrits i tescj e lis parts di riflession su la lenghe.* *Salvâ in pdf.**Daspò cul software Screencast - O - Matic fâ la regjistrazion de la cjançon tirade jù dal cd, seguint lis indicazions sei pe publicazion che pal download dal toc in version mp4.* *Copiâ il link suntun file, che al pues sei conservat sul desk o intune cartele destinade.**Par doprâ Screencast, si à di regjistrâsi e lâ daûr lis istruzions: vê a disposizion il link de regjistrazion al permet di inviâlu daurman traviers un sfuei word o sfueis di Google in pdf, che a dan ancje informazions su la ativitât che si à di fâ, par esempli esercizis di test sbusât e/o meti in ordin…**Inviâ midiant mail.*  |
| ***4) MATERIÂI***  |
| MATERIÂIDOPRÂTS | - Cd “ Il glimuç de Magne” di Dj Tubet - Ed. El Tomât Tescj:- “ O impari il Furlan” di F. Sguerzi – ed. SFF- “Scrivi par Furlan” di P. Roseano e A. Madriz – ed SFF- Cors di Lenghe Furlane di S. Garlatti Costa e R. Melchior – CUF- Dizionari DOF di A. Carrozzo  |
| MATERIÂI PRODUSÛTS |  File audio mp4. |
| **5) VALUTAZION** |
| ASPIETS LINGUISTICS | Lis ativitâts canoris a son simpri plasevulis pai arlêfs a la riflession linguistiche sui tescj, come ancje l’ûs des metaforis tes poesiis su la vite o lis carataristichis dai animâi a àn permetût ai fruts di rifleti sul valôr de poesie, che in pocjis riis, nus presente une descrizion complete e origjinâl dai personaçs des cjançons. Leade propit ae educazion al sun, cheste ativitât e fâs capî che la lenghe furlane e je une vore musicâl e adatabil ancje a gjenars come il rap che al consist intune secuence di viers tant ritmâts e centrâts su tecnichis tant che rimis bussadis, assonancis e aliterazions. |
| CONTIGNÛTSDISSIPLINÂRS | Il mont simbolic dai animâi, palesât in poesie. |
| INTERÈS PARTECIPAZIONMOTIVAZION | Lis lezions di musiche e in particolâr i gjenars che a van dal reggae al rap passant pal funky a son stadis une vore preseadis dai arlêfs; purtrop la part corâl no je stade realizade, ma l’interès e la partecipazion a son stâts positîfs.  |